Във връзка с постъпило с вх. № ОВОС-2793/12.10.2023г. и вх. № ОВОС-2793-2/17.11.2023г. уведомление за инвестиционно предложение (ИП) „Обществено обслужваща дейност и жилищно застрояване – 8 броя сгради“ в ПИ 56784.387.192, ПИ 56784.387.992 и ПИ 56784.387.994, гр. Пловдив, с възложители ВИЛА ПАРК 1“ ЕООД И „ТЕКРИТО-ИНВЕСТ“ ЕООД, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Съгласно представената информация ИП е свързано с изграждане на 8 броя многофамилни сгради с паркоместа към тях – общо 300 бр. Предвижданията касаят и обществено обслужващи дейности като изграждане на търговски обекти - магазини, офис помещения и др. ИП е предвидено да се реализира в ПИ в ПИ 56784.387.192, ПИ 56784.387.992 и ПИ 56784.387.994, гр. Пловдив.

В тази връзка, така заявеното инвестиционно предложение попада в обхвата на т.10, буква „б“ от приложение № 2 от *Закона за опазване на околната среда* /ЗООС/ и на основание чл.93, ал.1, т.1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Пловдив и Район Южен

Отговорено от РИОСВ-Пловдив на 24.11.2023г.